شەفەق
نیوز/ وەڕێەوبەرایەتی کشتوکاڵی لە ئیدارەی گەرمیان، ئمڕوو شەممە، مەزەنەی قورتاربوین
لە هشکەساڵی ئەرا ساڵ ئایندە 2023 کرد، لەوەر ئەو وارانەیلە ک لە مانگ تەشرین دویەم
گوزەشتە وارێد.
شادیە
حسێن خانمە وەڕیەوبەر کشتوکاڵی گەرمیان لە قسەیل رووژنامەوانی رەسیە ئاژانس شەفەق
نیوز وت: وەگورەی نشانەیل ئیدارەی گشتی کشتوکاڵی، ک بنکەیەی هانە فرەی ناوچەیل هەرێم
کوردستان، فرەترین بڕ واران لە ناحیەی مەیدان لە ئیدارەی گەرمیان واریە، ک رەسیە
78 ملیمەتر.
وتیش:
43 ملیمەتر لە ناوچەی خانەقین واریە، و ئەگەر وەگەرد دوو ساڵ گوزەشتە بەراوردی بکەیمن،
ریژەی ئمساڵ فرە خاس بوی، و پارەکە وارانەگە لە کەلار رەسیە 5 ملیمەتر، و ئمساڵ 60
ملیمەتر بویە.
وتیش:
توەنیمن بویشیمن ئیسە لە گەرمیان لافاو هەس، و دیاری کرد ک پارەکە کشاورزەیل گەرمیان
 سوود لە واران تەشرین یەکەم نەگردن.
دیاری
کرد ک نیەتوەنیمن بویشیمن ک گەرمیان لە رخ هشکەساڵی قورتار بوی، چوینکە تا مانگ نینان
واران خوازێد، چوینکە دان و بەرهەمەیل واران خوازن، وەلێ جویر سەرەتای ئی وارانە جی
گەشبینیە.
دووپات
کرد ک بایەتە وارانەگە لە 250 تا 300 ملیمەتر بوود تا گەرمیان لە هشکەساڵی قورتار بوود،
و وەگورەی بڕەیل وارانەگە تا ئیسە، مەزەنە کەیمن ئمساڵ گەرمیان لە هشکەساڵی قورتار
بوود.
